stanford-oval/wikipedia huggingface dataset:
มนต์รักลูกทุ่ง
เรื่องย่อ

คล้าว (มิตร ชัยบัญชา) หนุ่มชาวนาตกหลุมรัก ทองกวาว (เพชรา เชาวราษฎร์) ลูกสาวของทองก้อน (สมควร กระจ่างศาสตร์) และทับทิม (มนัส บุณยเกียรติ) เศรษฐีประจำหมู่บ้าน คล้าวบอกว่าถ้าเขาขายข้าวได้เขาจะขอทองกวาวแต่งงาน แต่ทองก้อนกับทับทิมไม่ชอบคล้าวเพราะว่าเขาจน
แต่ที่ดินของคล้าวถูกยึดเพราะเขาเป็นหนี้ จอม (สุวิน สว่างรัตน์) เศรษฐีอีกคนหนึ่งในหมู่บ้าน ขณะที่ทองกวาวถูกพ่อแม่ของเธอส่งไปอาศัยอยู่กับ ทองคำ (มาลี เวชประเสริฐ) ป้าของเธอที่กรุงเทพฯ พร้อมด้วยบุปผา (บุปผา สายชล) เพื่อนสนิทของเธอ
ทองกวาวได้รู้จักกับธรรมรักษ์ หลานของป้าทองคำ ซึ่งป้าทองคำหวังจะให้หลานทั้งคู่แต่งงานกัน เพื่อสมบัติจะได้ไม่ตกเป็นของคนอื่น คล้าวเศร้าโศกเสียใจที่น้ำท่วมทุ่งนาข้าวเสียหาย ได้พวกคอยปลอบ จึงบอกบุญเย็น (ไพรวัลย์ ลูกเพชร) ให้ตามหาทองกวาว บุญเย็นพบทองกวาวที่กรุงเทพและบอกเรื่องคล้าว ทองกวาวขอให้บุญเย็นบอกคล้าวว่าทองกวาวอยากให้คล้าวมาสู่ขอแต่พ่อแม่ของทองกวาวกลับเรียกค่าสินสอดสิบหมื่น
ธรรมรักษ์เสียการพนัน หวังจะหลอกเอาเงินป้าทองคำจึงทำเป็นชอบทองกวาว โดยให้เพื่อนชื่อ ธีระ หัวหน้าวงดนตรีมากันบุปผา ทั้งหมดเดินทางมาบ้านทองกวาว แต่ด้วยความคิดถึงทองกวาวรีบมาหาคล้าวกลับพบว่าคล้าวอยู่กับสายใจ ทำให้ทองกวาวเข้าใจผิด ทองกวาวจึงตกลงหมั้นกับธรรมรักษ์ แต่ธรรมรักษ์มีฤทัยเป็นภรรยาอยู่ บุญเย็นจึงพาฤทัยมาบ้านทองกวาว ธรรมรักษ์โกรธมาก บอกฤทัยเป็นนักร้องในวงธีระ ฤทัยแกล้งตีสนิทกับคล้าวเพื่อให้ธรรมรักษ์หึง แล้วป้าทองคำจึงไล่ธรรมรักษ์และเมียกลับไป
แต่ข่าวการหมั้นของทองกวาวกับธรรมรักษ์ที่ทองก้อนประกาศไปเข้าหูเสือทุม ได้จับตัวทองกวาวและป้าทองคำไปเรียกค่าไถ่ คล้าวและตำรวจตามไปช่วยไว้ทัน คล้าวกับพรรคพวกได้ช่วยเหลือทองกวาวและป้าทองคำให้พ้นจากคนร้าย ซึ่งทำให้พ่อทองก้อนและแม่ทับทิมไม่กล้าปฏิเสธ ทั้งคู่จึงได้แต่งงานกัน
นักแสดงหลัก

มิตร ชัยบัญชา รับบท ไอ้คล้าว
เพชรา เชาวราษฎร์ รับบท ทองกวาว
ศรีไพร ใจพระ รับบท ไอ้แว่น
ไพรวัลย์ ลูกเพชร  รับบท บุญเย็น
บุปผา สายชล รับบท บุปผา
ประจวบ ฤกษ์ยามดี รับบท หมู่น้อย
ชุมพร เทพพิทักษ์ รับบท ธรรมรัตน์
ฤทธี นฤบาล รับบท ธีระ
แมน ธีระพล รับบท เจิด
สุมาลี ทองหล่อ รับบท สายใจ
น้ำเพ็ญ จิระจันทร์ รับบท ดวงใจ
บรรจบ เจริญพร  รับบท เชน เมืองอุบล
มาลี เวชประเสริฐ รับบท คุณนายทองคำ
มนัส บุญเกียรติ รับบท ทับทิม
สุวิน สว่างรัตน์ รับบท จอม
สมจิตต์ ทรัพย์สำรวย รับบท แม่คอน
สมควร กระจ่างศาสตร์ รับบท ทองก้อน
เชาว์ แคล่วคล่อง รับบท มิ่ง
อดินันท์ สิงห์หิรัญ รับบท หมึก
เทียว ธารา รับบท เสือทุม
ณรงค์ นกแสง
สุคนธ์ คิ้วเหลี่ยม รับบท ม้วน
ประสาร ปัทมเวณุ
ผาสุข คงสถิตย์
ล้อต๊อก รับบท ลุงชื่น
มิส อันฮวา รับบท ฤทัย
พรไพร เพชรดำเนิน
เพลงประกอบ

| ลำดับ | ชื่อเพลง | เนื้อเพลง | ขับร้องโดย | ยาว |
| --- | --- | --- | --- | --- |
| 1. | "มนต์รักลูกทุ่ง" | ไพบูลย์ บุตรขัน | ไพรวัลย์ ลูกเพชร |   |
| 2. | "สาวนาคอยคู่" | สุรินทร์ ภาคสิริ | บุปผา สายชล |   |
| 3. | "อาลัย" | ประดิษฐ์ อุตตะมัง | ไพรวัลย์ ลูกเพชร |   |
| 4. | "หนุ่มพเนจร" | สุรินทร์ ภาคสิริ | บรรจบ เจริญพร |   |
| 5. | "สิบหมื่น" | สุริยา รุ่งตะวัน | เสน่ห์ เพชรบูรณ์ |   |
| 6. | "น้ำลงนกร้อง" | ไพบูลย์ บุตรขัน | พรไพร เพชรดำเนิน |   |
| 7. | "นกร้องน้องช้ำ" | ไพบูลย์ บุตรขัน | บุปผา สายชล |   |
| 8. | "น้อยใจรัก" | ประดิษฐ์ อุตตะมัง | ผ่องศรี วรนุช |   |
| 9. | "แม่ร้อยใจ" | สมาน เมืองราช | เสน่ห์ เพชรบูรณ์ |   |
| 10. | "น้ำตา น้ำตก" | ธนันชัย โชคชัย | บุปผา สายชล |   |
| 11. | "ใจเจ้าชู้" | ประดิษฐ์ อุตตะมัง | บรรจบ เจริญพร |   |
| 12. | "รูปหล่อถมไป" | ไพบูลย์ บุตรขัน | บุปผา สายชล |   |
| 13. | "รักร้าวหนาวลม" | พงษ์ศักดิ์ จันทรุกขา | บรรจบ เจริญพร |   |
| 14. | "รักลาอย่าเศร้า" | พงษ์ศักดิ์ จันทรุกขา | ผ่องศรี วรนุช |   |
การสร้างใหม่ > ละครโทรทัศน์

มีการนำกลับมาทำใหม่ในลักษณะละครโทรทัศน์ ในปี พ.ศ. 2538 ทางสถานีโทรทัศน์สีกองทัพบกช่อง 7 โดย ดาราวิดีโอ ซึ่งมียอดผู้ชมมากมาย และเพลงประกอบละครก็ขายกันระเบิดเถิดเทิง ผู้ที่รับบท คล้าว กับ ทองกวาว คือ "ตั้ว" ศรัณยู วงษ์กระจ่าง กับ "น้ำผึ้ง" ณัฐริกา ธรรมปรีดานันท์ ซึ่งแจ้งเกิดได้อย่างสมใจ ส่วนแว่น กับ บุปผา คือ "เอ" อนันต์ บุนนาค กับ "ต้อม" รชนีกร พันธุ์มณี และได้เพิ่มตัวละครใหม่คือ เพชร
ต่อมาสถานีโทรทัศน์สีกองทัพบกช่อง 7 ได้นำกลับมาสร้างใหม่ เมื่อ พ.ศ. 2548 โดย ดาราวิดีโอ  ผู้รับบท คล้าว กับ ทองกวาว คือ "ป๋อ" ณัฐวุฒิ สกิดใจ กับ "กบ" สุวนันท์ คงยิ่ง ส่วนแว่น กับ บุปผา รับบทโดย "อู" ภาณุ สุวรรณโณ กับ "ยุ้ย" จีรนันท์ มะโนแจ่ม
ใน พ.ศ. 2553-2554 ทางสถานีวิทยุโทรทัศน์ไทยทีวีสีช่อง 3 ได้มีการนำกลับมาสร้างใหม่อีกครั้ง โดยมี "ปอ" ทฤษฎี สหวงษ์ และ "จ๊ะ" จิตตาภา แจ่มปฐม รับบทคู่พระนาง คล้าว กับ ทองกวาว ร่วมด้วย "กอล์ฟ" เบญจพล เชยอรุณ และ "ปุยฝ้าย" ณัฎฐพัชร์ วิภัทรเดชตระกูล ในบทแว่น กับ บุปผา
ในปี พ.ศ. 2567 ได้มีการนำนวนิยายสุดคลาสสิคเรื่องนี้มาปัดฝุ่นสร้างใหม่อีกครั้ง ออกอากาศทางช่อง 3 เอชดี โดยมี "มิว" ศุภศิษฏ์ จงชีวีวัฒน์ รับบท คล้าว และชาล็อต ออสติน รับบท ทองกวาว ร่วมด้วย "คิมม่อน" วโรดม เข็มมณฑา รับบท แว่น และ "เปา" กิ่งกาญจน์ ส่องสว่าง รับบท บุปผา
การสร้างใหม่ > ภาพยนตร์

รังสี ทัศนพยัคฆ์  ได้นำมนต์รักลูกทุ่งกลับมาสร้างใหม่ ออกฉายปี พ.ศ. 2525 สร้างโดย พูนทรัพย์โปรดักชั่น นำแสดงโดย ทูน หิรัญทรัพย์ และหทัยรัตน์ อมตวณิชย์ มีสายัณห์ จันทรวิบูลย์ เป็น ศรีไพร และ อำภา ภูษิต เป็น บุปผา ฉายครั้งแรกวันที่ 25 กันยายน 2525 ที่โรงภาพยนตร์โคลีเซียม-สเตลลา-ควีนส์-ออสการ์ แต่ก็ไม่ประสบความสำเร็จมากนัก
ต่อมาใน พ.ศ. 2548 ประสิทธิ์ วิจิตร์จินดา นำบทประพันธ์ มนต์รักลูกทุ่งมาสร้างเป็นภาพยนตร์อีกครั้ง  นำแสดงโดย นันทวัฒน์ อาศิรพจนกุล, ลักขณา วัธนวงส์ศิริ, ยิ่งยง ยอดบัวงาม, อาภาพร นครสวรรค์
ล่าสุดในปี พ.ศ. 2558 ปริภัณฑ์ วัชรานนท์ หรือ โต๊ะ พันธมิตร และสหมงคลฟิล์ม นำบทประพันธ์มนต์รักลูกทุ่งนำมาปัดฝุ่นสร้างเป็นภาพยนตร์ในชื่อ "มนต์เลิฟสิบหมื่น" ผู้ที่รับบท คล้าว กับ ทองกวาว คือ "นิว" ชัยพล จูเลี่ยน พูพาร์ต และ "แพรว" เฌอมาวีร์ สุวรรณภาณุโชค คู่พระนางจากมิวสิกวิดีโอเพลงภูมิแพ้กรุงเทพ และมีทีมนักพากย์พันธมิตร ร่วมแสดงด้วย เข้าฉายเมื่อ 23 กรกฎาคม พ.ศ. 2558
อนึ่ง รังสี ทัศนพยัคฆ์ เคยสร้างมนต์รักลูกทุ่งเป็นภาคต่อมาแล้ว ในชื่อ "จะกู่รักกอดน้องให้ก้องโลก" โดยเป็นเรื่องราวที่เกิดขึ้นอีก 20 ปีให้หลัง โดยใช้เพลงลูกทุ่งยอดฮิตเป็นส่วนสร้างอารมณ์เหมือนในมนต์รักลูกทุ่ง ออกฉายในปี พ.ศ. 2535 นำแสดงโดย สันติสุข พรหมศิริ, จินตหรา สุขพัฒน์
การสร้างใหม่ > ละครเวที

ในปี พ.ศ. 2566 มีการนำมนต์รักลูกทุ่งมาสร้างเป็นละครเวทีเป็นครั้งแรก ในชื่อ มนต์รักลูกทุ่งทองกวาว เดอะ มิวสิคัล ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) จัดแสดงที่ โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ในวันที่ 2, 3 และ 9 - 11 ธันวาคม นำแสดงโดย เปาวลี พรพิมล, กิตติธัช แก้วอุทัย และ โย่ง เชิญยิ้ม (ต่อตระกูล จันทิมา แสดงแทนโย่ง เชิญยิ้ม ในบท พ่อทองก้อน) เขียนบทละครเวทีโดย วิชญ์วิสิฐ หิรัญวงษ์กุล กำกับการแสดงโดย นัฐพงศ์ วงษ์กวีไพโรจน์
เอซากุ ซาโต

| เอซากุ ซาโต   佐藤 榮作 |
| --- | --- |


นายกรัฐมนตรีญี่ปุ่น
ดำรงตำแหน่ง 9 พฤศจิกายน พ.ศ. 2507 – 7 กรกฎาคม พ.ศ. 2515
กษัตริย์: จักรพรรดิโชวะ
ก่อนหน้า: ฮายาโตะ อิเกดะ
ถัดไป: คากูเออิ ทานากะ
 
ข้อมูลส่วนบุคคล
เกิด: 27 มีนาคม พ.ศ. 2444 เมืองทาบูเซะ จังหวัดยามางูจิ   ประเทศญี่ปุ่น 
เสียชีวิต: 3 มิถุนายน พ.ศ. 2518 (74 ปี) โตเกียว ประเทศญี่ปุ่น
คู่สมรส: ฮิโรโกะ ซาโต
ลายมือชื่อ: 

เอซากุ ซาโต (ญี่ปุ่น: 佐藤 榮作; โรมาจิ: Satō Eisaku , 27 มีนาคม ค.ศ. 1901 – 3 มิถุนายน ค.ศ. 1975) นักการเมืองชาวญี่ปุ่น ดำรงตำแหน่งนายกรัฐมนตรีคนที่ 39 ของญี่ปุ่น ตั้งแต่ปี ค.ศ. 1964 - ค.ศ. 1972 ดำรงตำแหน่งยาวนานที่สุดในประวัติศาสตร์ญี่ปุ่นเป็นอันดับสอง เคยได้รับรางวัลโนเบลสาขาสันติภาพในปี ค.ศ. 1975
แหล่งข้อมูลอื่น

คณะกรรมการรางวัลโนเบล 1974 เก็บถาวร 2004-08-03 ที่ เวย์แบ็กแมชชีน
หัวข้อ เอซากุ ซาโต
เว็บไซต์รัฐบาลญี่ปุ่น
รายพระนามและรายนามผู้จุดกระถางคบเพลิงโอลิมปิก

หลี่ หนิง, นักกีฬายิมนาสติกเหรียญทองโอลิมปิกฤดูร้อน 1984 เป็นผู้จุดคบเพลิงในโอลิมปิกฤดูร้อน 2008
รายพระนามและรายนามผู้จุดกระถางคบเพลิงโอลิมปิก ตามธรรมเนียมแล้ว การนำเพลิงโอลิมปิกจากเมืองโอลิมเปีย ประเทศกรีซไปยังประเทศเจ้าภาพจัดการแข่งขันกีฬาโอลิมปิกได้นำมาใช้เป็นครั้งแรกในโอลิมปิกฤดูร้อน ปี ค.ศ.1936 ซึ่งผู้ถือคบเพลิงคนสุดท้ายในพิธีเปิดโอลิมปิกนั้น อาจจะเป็นนักกีฬาที่มีชื่อเสียง (อาจเลิกเล่นแล้ว หรือยังเล่นอยู่ก็ได้) ซึ่งเป็นผู้สร้างผลงานทางด้านกีฬาให้แก่ประเทศเจ้าภาพ หรืออาจจะเป็นเยาวชน หรือบุคคลทางสัญลักษณ์
รายพระนามและรายนามผู้จุดกระถางคบเพลิงโอลิมปิกเยาวชนฤดูร้อน

| การแข่งขัน | เมืองเจ้าภาพ | ผู้จุดกระถางคบเพลิง | กีฬา | หมายเหตุ | อ้างอิง |
| --- | --- | --- | --- | --- | --- |
| 2010 | สิงคโปร์ | ดาเรน ชอย | เรือใบ | ผู้เข้าร่วมในโอลิมปิกเยาวชนฤดูร้อน 2010 |  |
| 2014 | หนานจิง | เฉิน รั่วหลิน | กระโดดน้ำ | ผู้ที่ได้เหรียญทองรายการ 10 เมตร และ 10 เมตร ซิงโครไนซ์ ในโอลิมปิกฤดูร้อน 2008 และ 2012 หลังจากนั้นเธอได้เหรียญทองในปี 2016 อีกด้วย |  |
รายพระนามและรายนามผู้จุดกระถางคบเพลิงโอลิมปิกเยาวชนฤดหนาว

| การแข่งขัน | เมืองเจ้าภาพ | ผู้จุดกระถางคบเพลิง | กีฬา | หมายเหตุ | อ้างอิง |
| --- | --- | --- | --- | --- | --- |
| 2012 | อินส์บรุค | อีกอน ซิมเมอร์มันน์ | สกีลงเขา | ทั้งซิมเมอร์มันน์และคลัมเมอร์ได้เหรียญทองโอลิมปิกฤดูหนาวรายการดาวน์ฮิลล์ ในปี 1964 และ1976 ตามลำดับ |  |
| 2012 | อินส์บรุค | ฟรานซ์ คลัมเมอร์ | สกีลงเขา | ทั้งซิมเมอร์มันน์และคลัมเมอร์ได้เหรียญทองโอลิมปิกฤดูหนาวรายการดาวน์ฮิลล์ ในปี 1964 และ1976 ตามลำดับ |  |
| 2016 | ลิลเลฮัมเมร์ | เจ้าหญิงอิงกริด อเล็กซันดรา | ไม่ใช่นักกีฬา | พระธิดาองค์โตใน เจ้าชายโฮกุ้น มกุฎราชกุมาร, ซึ่งทรงเป็นผู้จุดคบเพลิงโอิลมปิกฤดูหนาว 1994 |  |
ใบแดง

ใบแดง ใช้แสดงการลงโทษในการแข่งขันกีฬา
ใบแดง เป็นสัญลักษณ์ที่ใช้ในการลงโทษผู้เล่นในกีฬาหลายประเภท โดยโทษของผู้เล่นขึ้นอยู่กับกติกาของกีฬาชนิดนั้น ๆ บางกีฬาใช้ใบเหลือง แสดงถึงโทษที่เบากว่า ในขณะที่มีกีฬาบางชนิดใช้ใบดำ หรือ ใบเขียว ด้วย
ประวัติใบแดง

ใบแดง ในวงการฟุตบอลเกิดขึ้นครั้งแรกมาจากผู้ตัดสินฟุตบอลคนหนึ่งชื่อ เคน แอสตัน ที่ได้รับแรงบันดาลใจมาจากสัญญาณไฟจราจร 3 สี คือ สีแดง (หยุด), สีเหลือง (เตรียมพร้อม), สีเขียว (ไปได้) จึงนำมาใช้ครั้งแรกในฟุตบอลโลก 1970 ที่เม็กซิโก เป็นเจ้าภาพ แต่ทว่ากฎเกณฑ์ดังกล่าวยังมิได้ถูกบรรจุไว้ในกฎกติกาสากลของการแข่งขันฟุตบอลจวบจนกระทั่งปี ค.ศ. 1992 จึงเริ่มมีการประกาศใช้อย่างเป็นทางการ
ใบแดง - ใบเหลืองในกีฬาฟุตบอล

เกณฑ์การแจกใบเหลือง - ใบแดง
ใบแดงในกีฬาฟุตบอลนั้น จะแสดงโดยผู้ตัดสินต่อผู้เล่น ไม่ว่าจะอยู่ในสนามหรือผู้เล่นสำรองก็ดี, (หรือแม้กระทั่งผู้จัดการทีม) ที่ทำผิดกฎ กติกาการแข่งขัน โดยใบแดงเป็นสัญลักษณ์ของการไล่ออกจากสนาม ใบแดงนั้นมีรูปสี่เหลี่ยมผืนผ้าขนาดไม่ใหญ่นัก (ประมาณว่าสามารถใส่ในกระเป๋าเสื้อได้) ใบแดงจะเป็นกระดาษที่มีสีแดงทั้ง 2 ด้านตามชื่อ เช่นเดียวกับใบเหลืองที่เป็นกระดาษสีเหลืองทั้งสองด้าน
วิธีแจกใบแดงของกรรมการคือ ในระหว่างการแข่งขัน ถ้ามีการฟาวล์เกิดขึ้น กรรมการจะเป่านกหวีดโดยหยุดเกมชั่วคราว ถ้ากรรมการเห็นว่าการฟาวล์นั้นเป็นการทำผิดกติกาอย่างจงใจหรือทำฟาวล์อย่างรุนแรง กรรมการจะเรียกนักเตะคนนั้นมาหาตน จากนั้นกรรมการจะชูใบแดงขึ้น ถือว่าผู้เล่นนั้นได้รับใบแดงแล้ว และจะต้องไล่ออกจากสนามแข่งขัน ซึ่ง การได้รับใบแดงนั้น ส่วนมากจะเกิดจากการกระทำผิดรุนแรง เช่น ทำร้ายผู้เล่นฝ่ายตรงข้ามโดยเจตนา, พยายามเข้าสไลด์หรือสกัดบอลแล้วไม่ถูกลูกบอลแต่ถูกผู้เล่นฝ่ายตรงข้ามแทน และการสกัดนั้นอาจส่งผลทำให้ผู้เล่นฝ่ายตรงข้ามบาดเจ็บอย่างรุนแรง (โดยส่วนมากจะเป็นการสกัดบอลโดยการสไลด์เข้าทางด้านหลังของคู่แข่ง), แต่ถ้าการฟาล์วไม่รุนแรงมากนักกรรมการจะแจกใบเหลืองเป็นการตักเตือน ถ้าผู้เล่นคนเดิมได้ใบเหลือง 2 ครั้งก็ต้องถูกไล่ออกจากสนาม (2 ใบเหลืองมีค่าเท่ากับ 1 ใบแดง)
แต่อย่างไรก็ดี มีผู้เล่นบางส่วนที่ได้รับใบแดงโดยที่ไม่ได้กระทำผิดก็มี เช่น ได้รับใบแดงอันเนื่องจากแสดงความดีใจหลังจากที่ยิงประตูได้ด้วยการถอดเสื้อ ทั้งนี้มีทีมาจาก การที่เคยมีนักเตะยิงประตูได้แล้วแสดงความดีใจด้วยการถอดเสื้อ แต่หลังจากที่กรรมการเป่านกหวีดเล่นเกมต่อแล้วนักเตะคนนั้นยังใส่เสื้อไม่เรียบร้อยแล้ววิ่งไล่บอลในสภาพที่มือกำลังถือเสื้ออยู่ แต่ทั้งนี้ทั้งนั้นการถอดเสื้อแสดงความดีใจก็ขึ้นอยู่กับดุลยพินิจของกรรมการว่าจะแจกเพียงใบเหลืองหรือไม่แจกใบใด ๆ เลยก็ได้
ใบแดง - ใบเหลืองในกีฬาฟุตบอล > ผลกระทบจากใบเหลือง - ใบแดง

ถ้าผู้เล่นได้รับใบแดงก่อนการเริ่มเล่น สามารถส่งผู้เล่นสำรองทดแทนได้ แต่หากผู้เล่นถูกไล่ออกหลังจากเกมเริ่มแล้ว จะต้องออกจากสนาม และฝ่ายของผู้เล่นที่ถูกใบแดงจะมีผู้เล่นลดลง 1 คน (คือไม่สามารถส่งผู้เล่นลงแทนผู้เล่นที่ถูกใบแดงได้) หากในทีม ๆ หนึ่งมีผู้เล่นได้รับใบแดงเกิน 4 คนจะถูกปรับแพ้ (กติกาของฟุตบอลบัญญัติไว้ว่าในทีม ๆ หนึ่งต้องส่งผู้เล่นลงสนามไม่เกิน 11 คน แต่ไม่ต่ำกว่า 7 คน)
ในการแข่งขันฟุตบอลลีกทั่ว ๆ ไป ผู้เล่นที่ได้รับใบแดงในการแข่งขันนัดหนึ่ง จะไม่สามารถลงสนามได้ในอีก 3 นัดถัดไปด้วย (เรียกว่า โทษแบน) ผู้ที่ได้รับใบแดงจะถูกแบน 3 นัด, ผู้ที่ได้รับใบเหลืองจากเกมนัดต่าง ๆ รวมกันครบ 5 ใบหรือโดนใบเหลือง 2 ใบในเกมเดียวจะถูกแบน 1 นัด
เกร็ดเล็กเกร็ดน้อยเกี่ยวกับใบแดง - ใบเหลืองในกีฬาฟุตบอล

ใบแดงโดยปกติจะมีลักษณะเป็นสี่เหลี่ยม แต่ในปี ค.ศ. 2001 ลุค แชทวิค ผู้เล่นของแมนเชสเตอร์ยูไนเต็ดได้รับใบแดงที่มีลักษณะเป็นวงกลม
ในการแข่งขันฟุตบอลโลก มีผู้เล่นคนหนึ่งที่ได้รับใบเหลือง 3 ใบ: ฟุตบอลโลก 2006 การแข่งขันระหว่างโครเอชีย - ออสเตรเลีย ผู้เล่นของโครเอเชีย โจซิพ ซิมูนิค ได้รับใบเหลืองจาก เกรแฮม โพล จนถึงใบที่ 2 เกรแฮมโพลล์ก็ไม่ได้แจกใบแดงให้แก่ซิมูนิคแต่อย่างใด (การที่จะไล่ผู้เล่นออกหลังจากที่ได้รับใบเหลืองใบที่ 2 ผู้ตัดสินต้องชูใบแดงตามด้วย) จนในที่สุดซิมูนิคก็ถูกไล่ออกหลังจากที่ได้รับใบเหลืองใบที่สาม เกมจบลงด้วยการเสมอ 2-2 โดยหลังจากนัดนั้น เกรแฮมโพลล์ได้ออกมายอมรับความผิดพลาดและประกาศไม่ขอตัดสินเกมระดับชาติอีก
ใบเขียว นอกจากใบแดงหรือใบเหลืองแล้ว ยังมีใบเขียวด้วย โดยปรากฏครั้งแรกในวันที่ 1 ตุลาคม ค.ศ. 2016 ในการแข่งขันระหว่างวีร์ตุสเอนเตลลา กับ วิเชนซา ซึ่งเป็นการแข่งขันในระดับกัลโชเซเรียบีของอิตาลี โดยผู้ตัดสินให้ใบเขียวแก่ คริสเตียน กาลาโน ผู้เล่นของวิเชนซา ในฐานะผู้เล่นที่มีพฤติกรรมดีเด่นในสนาม ในนาทีที่ 53 โดยเป็นผู้บอกกับผู้ตัดสินว่า ลูกบอลได้ออกหลังประตูไปโดยที่ไม่โดนตัวใครเลย ทำให้ผู้ตัดสินเปลี่ยนคำตัดสินจากให้วิเชนซ่าได้ลูกเตะมุมเป็นผู้รักษาประตูของวีร์ตุสเอนเตลลาเตะเปิดลูกออกมา ถึงแม้ว่าวิเชนซาจะแพ้ไป 4-1 ก็ตาม โดยสมาคมฟุตบอลอิตาลีได้ทำการอนุมัติให้ใช้ใบเขียวเป็นครั้งแรกในปีนี้  แต่ก็ได้รับการวิพากษ์วิจารณ์ว่า ไร้สาระ ควรจะยกเลิกโดยเร็วที่สุด
ใบแดง - ใบเหลือง ที่ไม่ใช่ในวงการกีฬา

ในการเลือกตั้งสมาชิกสภาผู้แทนราษฎรแห่งราชอาณาจักรไทย คณะกรรมการการเลือกตั้ง (กกต.) จะมีหน้าที่ควบคุมดูแลการเลือกตั้งให้ดำเนินไปอย่างถูกต้องตามกฎหมายเลือกตั้ง ผู้สมัครรับเลือกตั้งที่ทำผิดกฎกติกา เช่น มีการซื้อเสียง จะได้รับใบแดง - ใบเหลือง จาก กกต.
ผู้สมัครที่รับใบแดง จะได้รับเนื่องจากกระทำผิดกติกาการเลือกตั้ง "ที่มีหลักฐานชัดเจน" จะไม่สามารถลงสมัครรับเลือกตั้งในครั้งนั้น ๆ ได้ หากได้รับเลือกตั้งแล้ว การเลือกตั้งในเขตที่ผู้สมัครคนนั้นลงสมัครรับเลือกตั้งจะเป็นอันโมฆะ และมีการเลือกตั้งใหม่โดยผู้สมัครรับเลือกตั้งคนที่ถูกใบแดงดังกล่าวจะไม่สามารถลงสมัครรับเลือกตั้งได้อีก อนึ่ง ตามรัฐธรรมนูญปี 2550 หากผู้สมัครรับเลือกตั้งเป็นกรรมการบริหารพรรคการเมืองแล้วถูกใบแดง อาจส่งผลถึงการตัดสินยุบพรรคด้วย ซึ่งการยุบพรรคคือ พรรคการเมืองดังกล่าวต้องยุติบทบาททางการเมืองทั้งหมด และกรรมการบริหารพรรคทั้งหมดจะต้องถูกตัดสิทธิ์เลือกตั้ง คือ ไม่สามารถใช้สิทธิ์เลือกตั้งหรือลงสมัครรับเลือกตั้งใด ๆ ได้ เป็นเวลา 5 ปี
ส่วนใบเหลืองนั้น ผู้สมัครจะได้รับเนื่องจาก "มีการกระทำที่น่าสงสัย หรือเชื่อได้ว่ากระทำผิดกติกาการเลือกตั้ง" กกต. ต้องจัดการเลือกตั้งในเขตนั้น ๆ ใหม่อีกครั้ง โดยที่ผู้สมัครที่ได้รับใบเหลืองยังมีสิทธิ์ลงสมัครรับเลือกตั้งได้
เดอะซูเปอร์ลีก

| --- | --- |

ก่อตั้ง: 18 เมษายน 2021; 3 ปีก่อน (2021-04-18)
ภูมิภาค: ยุโรป
จำนวนทีม: 2
เว็บไซต์: a22sports.com
ดิยูนิฟายลีก (อังกฤษ: The Super League) (เดิมรู้จักกันในชื่อยูโรเปียนซูเปอร์ลีก) เป็นการแข่งขันฟุตบอลตามฤดูกาลสำหรับสโมสรในยุโรป จัดโดย A22 Sport Management ซึ่งเป็นองค์กรเชิงพาณิชย์ที่ก่อตั้งขึ้นเพื่อแข่งขันหรือทดแทนยูฟ่าแชมเปียนส์ลีก การแข่งขันในครั้งแรกมีทีมเข้าร่วมทั้งหมด 20 ทีม โดย 15 ทีมเป็นสมาชิกผู้ก่อตั้งการแข่งขัน
ผู้นำที่อยู่เบื้องหลังอีเอสแอลได้แก่ โฟลเรนติโน เปเรซ (ประธานสโมสรเรอัลมาดริด), อันเดรีย อันเญลลี (ประธานสโมสรยูเวนตุสในขณะนั้น), โจเอล เกลเซอร์ (เจ้าของร่วมของสโมสรแมนเชสเตอร์ยูไนเต็ด), จอห์น ดับเบิลยู. เฮนรี (เจ้าของสโมสรลิเวอร์พูล) และสแตน โครเอนเก (เจ้าของสโมสรอาร์เซนอล) ภายในปี 2023 เปเรซและฌูอัน ลาปอร์ตา ประธานบาร์เซโลนายังคงเป็นผู้สนับสนุนอีเอสแอล
การประกาศจัดตั้งยูโรเปียนซูเปอร์ลีก ในเดือนเมษายน ค.ศ. 2021 ได้รับเสียงคัดค้านอย่างกว้างขวางจากแฟนบอล ผู้เล่น ผู้จัดการทีม นักการเมือง และสโมสรอื่นๆ ในอังกฤษ ซึ่งเป็นประเทศที่มีตัวแทนเข้าร่วมโปรเจ็กต์มากที่สุดคือ 6 ทีม ได้แก่ แมนเชสเตอร์ยูไนเต็ด แมนเชสเตอร์ซิตี ลิเวอร์พูล ทอตนัมฮอตสเปอร์ เชลซี และอาร์เซนอล นอกจากนี้ยังได้รับการคัดค้านจากยูฟ่าและฟีฟ่าและรัฐบาลบางประเทศ คำวิจารณ์ส่วนใหญ่ที่ต่อต้านอีเอสแอลนั้นเกิดจากความกังวลเกี่ยวกับการขาดความสามารถในการแข่งขัน หากประกอบด้วยทีมระดับชั้นนำจากประเทศในยุโรปไม่กี่ประเทศเท่านั้น
การต่อต้านการประกาศการจัดตั้งลีกทำให้ 9 สโมสรที่เกี่ยวข้องรวมถึงสโมสรในอังกฤษทั้ง 6 สโมสรประกาศความตั้งใจที่จะถอนตัว สมาชิกที่เหลือของอีเอสแอลได้ประกาศในภายหลังว่าพวกเขาจะปรับโฉมโครงการให้เป็นรูปแบบที่เปิดกว้างมากขึ้น 3 วันต่อมา อีเอสแอลประกาศว่ากำลังระงับการดำเนินการ  ในขณะที่มีข้อพิพาททางกฎหมายเกิดขึ้น
เมื่อวันที่ 17 ธันวาคม ค.ศ. 2024 A22 Sports Management ได้ประกาศว่าได้ส่งข้อเสนอไปยังฟีฟ่าและยูฟ่าภายใต้ชื่อใหม่ว่ายูนิฟายลีก ด้วยแนวคิดที่เปลี่ยนไป ตำแหน่งในลีกในแต่ละฤดูกาลของสโมสรควรเป็นเงื่อนไขเบื้องต้นสำหรับการเข้าร่วม ยูนิฟายคือชื่อของแพลตฟอร์มสตรีมมิ่งใหม่ที่คาดว่าจะถ่ายทอดสดเกมของลีก
สโมสรผู้ก่อตั้ง

ลิเวอร์พูล
(3)
(2)
ยูเวนตุส
(2)
บาร์เซโลน่า
(2)
class=notpageimage|
สถานที่ตั้งของสโมสรผู้ก่อตั้ง เดอะซูเปอร์ลีก
สิบสองสโมสรได้รับการประกาศให้เป็นสมาชิกผู้ก่อตั้ง โดยมีอีกสามสโมสรที่จะเข้าร่วมก่อนเปิดฤดูกาล ประกอบด้วย บิกซิกซ์จากอังกฤษ สามสโมสรจากสเปน และสามสโมสรจากอิตาลี โดยสโมสรผู้ก่อตั้งทั้งสิบห้าทีมจะเป็นทีมที่เข้าร่วมแข่งขันถาวร มีหลายสโมสร รวมไปถึง ปารีแซ็ง-แฌร์แม็ง และไบเอิร์นมิวนิก ปฏิเสธที่จะเข้าร่วมแข่งขัน
สโมสรผู้ก่อตั้งดั้งเดิม
อาร์เซนอล (ถอนตัวเมื่อ 20 เมษายน ค.ศ. 2021)
เชลซี (ถอนตัวเมื่อ 21 เมษายน ค.ศ. 2021)
ลิเวอร์พูล (ถอนตัวเมื่อ 20 เมษายน ค.ศ. 2021)
แมนเชสเตอร์ซิตี (ถอนตัวเมื่อ 20 เมษายน ค.ศ. 2021)
แมนเชสเตอร์ยูไนเต็ด (ถอนตัวเมื่อ 20 เมษายน ค.ศ. 2021)
ทอตนัมฮอตสเปอร์ (ถอนตัวเมื่อ 20 เมษายน ค.ศ. 2021)
อินเตอร์มิลาน
ยูเวนตุส
มิลาน
อัตเลติโกเดมาดริด
บาร์เซโลนา
เรอัลมาดริด
สโมสรผู้ก่อตั้ง > การถอนตัวและการตอบสนองของซูเปอร์ลีก

เมื่อ 20 เมษายน ค.ศ. 2021 แมนเชสเตอร์ซิตียืนยันว่าพวกเขาเริ่มขั้นตอนการขอถอนตัวจากซูเปอร์ลีกอย่างเป็นทางการ อเล็กซานเดอร์ เซเฟริน ประธานยูฟ่า ออกแถลงการณ์ต้อนรับพวกเขากลับสู่ "ครอบครัวฟุตบอลยุโรป"
อาร์เซนอล, ลิเวอร์พูล, แมนเชสเตอร์ยูไนเต็ด, และทอตนัมฮอตสเปอร์ ประกาศถอนตัวในวันรุ่งขึ้น โดยเชลซีถอนตัวในช่วงหัวค่ำของวันถัดมา ในขณะเดียวกัน อินเตอร์มิลาน สโมสรของอิตาลีบอกกับสำนักข่าวANSAว่า "ไม่สนใจเข้าร่วมโครงการนี้อีกต่อไป" แม้ว่าจะไม่มีการยืนยันการถอนตัวอย่างเป็นทางการก็ตาม ข่าวลือมากมายยังระบุว่ามิลานคู่แข่งร่วมเมืองกำลังพิจารณาที่จะถอนตัวจากซูเปอร์ลีกเช่นเดียวกัน โดยเหลือเพียงยูเวนตุส, อัตเลติโกเดมาดริด, เรอัลมาดริด และบาร์เซโลนาเท่านั้นที่เข้าร่วมการแข่งขัน
หลังจากการถอนตัวของสโมสรอังกฤษเมื่อ 21 เมษายน ซูเปอร์ลีกแถลงว่า "ด้วยสถานการณ์ปัจจุบัน เรากำลังจะพิจารณาขั้นตอนที่เหมาะสมที่สุดในการปรับโครงสร้างโครงการใหม่ โดยคำนึงถึงเป้าหมายของเราในการนำเสนอประสบการณ์ที่ดีที่สุดให้กับแฟน ๆ ในขณะเดียวกันก็เสริมสร้างความเป็นน้ำหนึ่งใจเดียวของแฟนบอลทั้งหมด"
ผลตอบรับ > หน่วยงานฟุตบอล

นั่นเป็นความคิดที่ไม่ดีเอาซะเลย ฟุตบอลต้องอยู่ร่วมกันเป็นสิ่งที่สำคัญที่สุด มันขึ้นอยู่กับความดีความชอบด้านกีฬาและส่วนรวมเพื่อเคารพประวัติศาสตร์ที่สร้างขึ้นจากฟุตบอลยุโรป
อาร์แซน แวงแกร์ อดีตผู้จัดการทีม
การประกาศดังกล่าวทำให้เกิดเสียงประณามอย่างกว้างขวางจากยูฟ่า, สมาคมฟุตบอล และพรีเมียร์ลีกจากอังกฤษ, สหพันธ์ฟุตบอลอิตาลี และเซเรียอาจากอิตาลี, ราชสหพันธ์ฟุตบอลสเปน และลาลิกาจากสเปน ซึ่งมาจากประเทศของสโมสรผู้ก่อตั้ง พวกเขาออกแถลงการณ์ร่วมระบุว่าพวกเขาจะ "พิจารณามาตรการทั้งหมดทั้งในด้านการพิจารณาคดีและการกีฬา" เพื่อป้องกันไม่ให้ซูเปอร์ลีกดำเนินการต่อไป ยูฟ่าและสามชาติเตือนว่าสโมสรใด ๆ ที่เกี่ยวข้องกับซูเปอร์ลีก จะถูกแบนจากการแข่งขันฟุตบอลในประเทศ ฟุตบอลยุโรป และการแข่งขันฟุตบอลทั้งหมด  พวกเขายังขู่ว่า ผู้เล่นที่เกี่ยวข้องอาจถูกตัดสินในการเป็นตัวแทนทีมชาติในการแข่งขันระดับนานาชาติด้วย สหพันธ์ฟุตบอลฝรั่งเศส และสันนิบาตฟุตบอลอาชีพจากฝรั่งเศส รวมถึงสมาคมฟุตบอลเยอรมัน และด็อยท์เชอฟุสส์บัลล์ลีกาจากเยอรมนี ซึ่งยังไม่มีสโมสรใดเข้าร่วม ก็ออกแถลงการณ์คัดค้านซูเปอร์ลีก นอกจากนี้ยังมีคำวิจารณ์ด้วยข้อเท็จจริงที่ว่า อาร์เซนอล, แมนเชสเตอร์ซิตี และทอตนัมฮอตสเปอร์ ต่างไม่เคยชนะการแข่งขันยูฟ่าแชมเปียนส์ลีก โดยเฉพาะสโมสรหลังที่ไม่เคยชนะในการแข่งขันลีกสูงสุดในประเทศนับตั้งแต่ ค.ศ. 1961
สมาคมสโมสรฟุตบอลยุโรป ซึ่งมีอันเดรอา อันเจลนี รองประธานซูเปอร์ลีก เป็นประธานสมาคมด้วย ได้จัดประชุมเร่งด่วนและประกาศคัดค้านแผนดังกล่าวในเวลาต่อมา อันเจลนีเป็นสมาชิกของคณะกรรมการบริหารของยูฟ่า และสโมสรผู้ก่อตั้งซูเปอร์ลีก ซึ่งเขาไม่ได้เข้าร่วมการประชุมนี้ ต่อมาอันเจลนีลาออกจากตำแหน่งประธานอีซีเอ และสมาชิกคณะกรรมการบริหารของยูฟ่า โดยทั้ง 12 สโมสรในซูเปอร์ลีกก็ออกจากอีซีเอด้วย ด้านฟีฟ่ายังแสดงความไม่เห็นด้วยกับแผนดังกล่าว
กลุ่มผู้สนับสนุนฟุตบอลยุโรป ซึ่งหน่วยงานที่เป็นตัวแทนของผู้สนับสนุนใน 45 ประเทศของยูฟ่า ออกแถลงการณ์คัดค้านการก่อตั้งซูเปอร์ลีก
ผลตอบรับ > นักการเมืองและรัฐบาล

นักการเมืองหลายคนแสดงความคิดเห็นคัดค้านต่อแผนดังกล่าว บอริส จอห์นสัน นายกรัฐมนตรีสหราชอาณาจักร กล่าวว่าเรื่องนี้ "สร้างความเสียหายต่อฟุตบอลอย่างมาก" และปฏิญาณว่าจะ "ไม่ดำเนินไปในทางที่เสนออยู่ในขณะนี้" นอกจากนี้ โอลิเวอร์ โดว์เดน รัฐมนตรีกระทรวงวัฒนธรรมกล่าวในแถลงการณ์ต่อสภาว่า "การก่อตั้งซูเปอร์ลีกเป็นสิ่งที่ขัดต่อจิตวิญญาณของเกม" โดยให้คำมั่นว่าจะทำ "ทุกวิถีทาง" เพื่อหยุดสโมสรในอังกฤษไม่ให้เข้าร่วมแข่งขัน แอมานุแอล มาครง ประธานาธิบดีฝรั่งเศส สนับสนุนจุดยืนของยูฟ่า โดยระบุว่า ""รัฐบาลฝรั่งเศสจะสนับสนุนทุกขั้นตอนที่ดำเนินการโดยสมาคมฟุตบอล สันนิบาตอาชีพ ยูฟ่า และฟีฟ่า เพื่อปกป้องความสมบูรณ์ของการแข่งขันภายในประเทศ ไม่ว่าจะเป็นระดับชาติ หรือในยุโรป" รัฐบาลสเปนออกแถลงการณ์ว่าพวกเขา "ไม่สนับสนุนความคิดริเริ่มในการสร้างซูเปอร์ลีกที่ส่งเสริมโดยสโมสรต่าง ๆ ในยุโรปรวมถึงสเปนด้วย" มารีโอ ดรากี นายกรัฐมนตรีอิตาลี ยังให้การสนับสนุนยูฟ่าในเรื่องการตัดสินใจของพวกเขา โดยกล่าวว่าเขา "สนับสนุนจุดยืนของหน่วยงานอิตาลีและหลายชาติในยุโรป" เจ้าชายวิลเลียม ดยุกแห่งเคมบริดจ์ ประธานสมาคมฟุตบอลอังกฤษ กล่าวว่าเขา "แสดงความกังวลเกี่ยวกับแผนการก่อตั้งซูเปอร์ลีก ซึ่งจะสร้างความเสียหายให้กับฟุตบอลที่พวกเรารัก"
ผลตอบรับ > คำวิจารณ์

มีการอธิบายว่าซูเปอร์ลีกเป็นการ "ทำลาย" โครงสร้างที่สำคัญที่สุดของฟุตบอลยุโรปนับตั้งแต่มีการสร้างยูโรเปียนคัพ โดยอ้างถึงผลกระทบที่อาจเกิดขึ้นกับสโมสรระดับล่างคล้ายคลึงกับที่เกิดขึ้นในช่วงเวลาของการก่อตั้งพรีเมียร์ลีก ใน ค.ศ. 1992  อย่างไรก็ตาม โฟลเรนติโน เปเรซ ประธานซูเปอร์ลีก แย้งว่าซูเปอร์ลีกจะสร้างรายได้จากฟุตบอลเนื่องจากจะเพิ่มรายได้โดยรวมในฟุตบอล ดังนั้นจึงทำให้สโมสรใหญ่ ๆ สามารถลงทุนกับสโมสรขนาดเล็กได้มากขึ้นผ่านการซื้อตัวนักเตะ
นอกจากนี้เขายังระบุว่าซูเปอร์ลีก "ไม่ใช่การแข่งขันของคนรวย แต่เป็นการแข่งขันเพื่อความเป็นน้ำหนึ่งใจเดียวกัน เพื่อกอบกู้ฟุตบอลโดยผู้ยิ่งใหญ่"
ผู้แสดงความคิดเห็นตั้งข้อสังเกตว่า ซูเปอร์ลีกจะขจัดความเสี่ยงทางการเงินสำหรับสมาชิกผู้ก่อตั้งเนื่องจากการก่อตั้งลีกแบบ "กึ่งปิด" คล้ายกับยูโรลีกของบาสเก็ตบอล ซึ่งกลุ่มสโมสรผู้ก่อตั้งได้รับการรับรองว่าจะได้เข้าร่วมแข่งขันซูเปอร์ลีกทุกปีโดยไม่ต้องผ่านคุณสมบัติ สิ่งนี้จะช่วยขจัดความเสี่ยงที่สโมสรจะตกชั้นในลีกภายในประเทศ หรือไม่ผ่านเข้ารอบแชมเปียนส์ลีก จึงทำให้สโมสรผู้ก่อตั้งมีความมั่นคงในการสร้างรายได้ และมีแนวโน้มที่จะเพิ่มมูลค่าได้มากขึ้น หุ้นของแมนเชสเตอร์ยูไนเต็ดเพิ่มขึ้น 9 เปอร์เซ็นต์ครึ่งหลังจากการประกาศก่อตั้งซูเปอร์ลีก รวมไปถึงหุ้นของยูเวนตุสเพิ่มขึ้นสูงถึง 16 เปอร์เซ็นต์ด้วย ผู้แสดงความคิดเห็นยังระบุด้วยว่าซูเปอร์ลีกจะทำให้การแข่งขันภายในประเทศกลายเป็นลีกที่ไม่เกี่ยวข้องและกลายเป็นลีกที่อยู่ระดับต่ำกว่าเมื่อเทียบกับซูเปอร์ลีก และมันจะทำลายความคิดที่อยู่เบื้องหลังของระบบเลื่อนชั้นและตกชั้น อย่างไรก็ตาม โฟลเรนติโน เปเรซ ประธานซูเปอร์ลีก อ้างว่าลีกมีแผนที่จะเพิ่มระบบเลื่อนชั้นและตกชั้นในภายหลัง อเล็กซ์ เว็บบ์ คอลัมนิสต์ของบลูมเบิร์ก แย้งว่าเมื่อซูเปอร์ลีกทำให้พรีเมียร์ลีกหมดความนิยมลง อาจทำให้อำนาจอ่อนของอังกฤษลดลงได้เช่นกัน มาร์ก เอเดลแมน นักเขียนของฟอบส์ และศาสตราจารย์ด้านกฎหมายจากซิตียูนิเวอร์ซิตีออฟนิวยอร์ก เขียนว่าซูเปอร์ลีกจะนำรูปแบบลีกกีฬาอาชีพของสหรัฐอเมริกาที่ร่ำรวยเข้ามาสู่ยุโรป
ลอนดอน
ประวัติศาสตร์

ชื่อ ลอนดอน นักประวัติศาสตร์คาดว่าน่าจะมาจากชื่อกรุงลอนดอนในสมัยโรมันว่า ลอนดีนิอุม (ละติน: Londinium) ซึ่งเป็นภาษาละติน และเพี้ยนมาเป็นชื่อ "ลอนดอน" ในภายหลัง ถึงแม้ว่าชาวโรมันจะพิชิตอังกฤษได้ก็ตาม ลอนดิเนียมแห่งนี้อยู่เพียงสิบเจ็ดปีเท่านั้น ในปี ค.ศ. 61 ชาวเผ่าไอซินี นำโดยราชินีโบดิก้า บุกเข้ายึดลอนดึเนียม เผาทั้งเมือง และเข่นฆ่าชาวโรมันอย่างเหี้ยมโหด แต่ในเวลาถัดมา ชาวโรมันสามารถยึดเมืองกลับคืนมาได้ และชนะการรบกับราชินีโบดิก้า ในราวศตวรรษที่ 2 ลอนดิเนียมรุ่งเรืองถึงขีดสุด และลอนดอนโรมันมีประชากรประมาณ 60,000 คน
ลอนดอนประสบอัคคีภัยครั้งใหญ่ในปี พ.ศ. 2209 (ค.ศ. 1666) ส่งผลให้ผู้คนเชื่อว่าเลข 666 เป็นเลขแห่งความโชคร้าย การสร้างเมืองใหม่ใช้เวลาถึง 10 ปีด้วยกัน แต่ลอนดอนยังคงเป็นเมืองที่ใหญ่ที่สุดในโลกถึงคริสต์ศตวรรษที่ 19 ในเดือน มิถุนายน พ.ศ. 2560 กรุงลอนดอนนอกจากประสบกับเหตุก่อการร้ายยังประสบอัคคีภัย มีคนเสียชีวิต รวม 20 ราย หากรวมผู้ก่อการร้ายด้วยจะเป็น 24ราย